شركة ريضال الموزع الحصري للماء و الكهرباء بجهة الرباط سلا صيفطات فواتير لزبناءها. قبل إرسال الفواتير، أرسلت ريضال رسائل نصية تخبر الزبناء، أن فواتير جاهزة على الإنترنت و عليهم الاتصال بوكالاتهم من أجل الأداء. ريضال و هي من المؤسسات التجارية الكبرى التي لم تتخذ أي إجراء نوعي لفائدة الساكنة لا سيما الفئة الهشة، تفتح وكالاتها التجارية للاداء، و هي نفسها التي لجأت إلى نظام الفوترة التقديرية. هاذ الفوترة التقديرية غير دقيقة و قد تضر بمالية الزبون، لا سيما أن أغلبية الزبناء متوقفين عن العمل و كاين اللي فقد العمل ديالو، و كيلقى راسو خاصو يخلص فاتورة تقدر توصل حتا ل 500 درهم. واش مواطن عايش بمنحة الف درهم ديال راميد غتقدر يخلص هاذ الفاتورة. حاجة أخرى يلا كان ضروري الزبائن يخلصوا من الأحسن ريضال ترجع قراءة العدادات و دير إجراءات حماية قراء العدادات. هاذ الفواتير اللي صيفطات ريضال عندهم تبعات اخرى، كاين اللي كاري و شارك العداد مع مول الدار و خاصو يخلص ما استهلكه، و مول الدار مغاديش يصبر عليه، و هذا الضغط غيفتح الباب لنزاعات و توتر اجتماعي. قضية أخرى و هي أن ريضال مدعوة لإعادة النظر فباريم احتساب الاستهلاك و تعتمد اثمنة غير الاثمنة المرجعية مراعاة للوضع الاجتماعي العام فالبلاد، لأن الحجر الصحي سيرافقه لا شك ارتفاع بحجم الاستهلاك و هو متوقع و بالتالي إرهاق كاهل الأسر بجهة الرباط سلا تمارة بوزنيقة. ريضال مازال كلشي كيتسنى كيفاش غتساهم، فالوقت اللي كتروج لحملة دعائية على صفحتها على الفايس زعما رآها مستمرة فالاوراش و المهام ديالها و عناصرها ساهرين على ضمان الخدمات للزبون. هاذ الشي مزيان وهو من صميم عمل و التزامات الشركة، لكن المنتظر هو مبادرات تطوعية لتخفيف العبء على المحتاجين و دعم الأسر عبر صيغ مختلفة. 
ريضال ممسوقاش لظروف لمغاربة فزمن كورونا.. صيفطات فواتير تقديرية وغادة تنوضها بين الملاك والكراي